اجتماعی ترقتووچی ترماغی فیسبوک نینگ ایجادکاری و یوقاری سویه لی اداره چیسی مارک زوکربرگ سونگی خوفسیزلیک کم چیلیگی باعث عذر سوره دی.
خصوصی معلوماتلرنینگ اخلالی باعث تاریخی نینگ اینگ قیین کونلرینی یشه گن و سهم لری قوییگه قره ب کیتیشی باعث 60 ملیارد دالر ضرر قیلگن فیسبوک نینگ ایجاد کاری زوکربرگ، تناون کون انگلستان روزنامه لریگه بیر بیت لیک اعلان ترقتیب عذر سوره دی.
مارک زوکربرگ؛
"معلوماتلرینگیزنی محافظه قیلیش بیزنینگ مسؤلیتیمیزده دیر. بونی قیلالمه گن تقدیر بو معلوماتلرنی سقلشنی حق ایتمه یمیز" دیب ایتگن.
فیسبوک نینگ ایجاد کاری مارک زوکربرگ مذکور اعلامیه ده شولرنی تذکر بیرگن؛
"عالی بیلیم یورتده گی بیر تحقیقچی تامانیدن تیارلنگن و 2014 – ییلی ملیاردلر انسان نینگ فیسبوکده گی شخصی معلوماتلری اوغیرلنیشی گه باعث بولگن تیست اپلیشن نی کورگن سیزدیر. خوددی شو بیر خوفسیزلیک اخلالی ایدی و بو بیلن علاقه لی ییترلی درجه ده بیر چاره - تدبیر کورالمه گن لیگیم اوچون متاثرمن لیکن بو کبی حادثه لرنینگ تکرار یوز بیرمس لیگی اوچون فعالیت آلیب بارماقده میز" دیب ایتگن.
فیسبوک استفاده قیلووچیلریگه اوز معلوماتلریگه کیم لرنینگ ایریشگن لیگی توغریسیده معلومات بیره جگینی معلوم قیلیب،
"بو گروه گه ایشانگنیز اوچون منتدارمن. سیزلر اوچون یخشی راق خدمات بیریشنی وعده قیله من" دیب یازماقده.
معلومات تیکشیروو شرکتی بولمیش (Cambridge Analytica) نینگ 50 ملیون فیسبوک ترماغیدن خصوصی معلوماتلرنی قولگه کیریتگن لیگی و خوددی شو معلوماتلرنی 2016 – ییلی امریکا قوشمه ایالتلریده اوتکزیلگن دولت رهبرلیک سیلاوی بیلن انگلستان ده گی انگلستان نینگ اروپا بیرلیگیدن جدا بولیش خلق رای گیرلیگیده (Brexit) خلق نینگ ذهنیتی گه اوزگریش کیلتیریش اوچون استفاده قیلینگن لیگی ادعا ایتیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
